Ninsunė

Ninsunė () – deivė Mesopotamijos mitologijoje, Kulabo miesto (greta Uruko) globėja. Šiame mieste buvo jai skirta šventovė. Manoma, kad iš pradžių buvo siejama su laukiniais galvijais ir vaizduojama karvės pavidalo. Ninsunės vardas reiškia „deivė laukinė karvė“. Sutinkami tokie epitetai, kaip „nepriekaištingoji karvė“, „gerųjų palikuonių mylinti motina“, rodantys, kad Ninsunė buvusi dieviškoji karvė, įkūnijanti visas gerąsias karvių savybes. Laikyta Dumuzio („laukinio buliaus“) motina.Ninsun. Britannica Online Encyclopedia. Nuoroda tikrinta 2019-08-24.

Turėjusi ir žmogiškąjį pavidalą. Ankstyvuoju dinastiniu laikotarpiu Ninsunės vyru imtas laikyti Uruko karalius Lugalbanda, o sūnumi – Gilgamešas. Minima babiloniečių Gilgamešo epe, kur ji išmintinga deivė, aiškinanti grėsmingus Gilgamešo sapnus. Šiame epe taip pat pasakojama, kad Ninsunę, prieš iškeliaudami į gyvųjų šalį kautis su Humbaba, pasikviečia Gilgamešas bei Enkidu ir paprašo, kad drauge pasimelstų dievui Utu.Jeremy Black; Anthony Green (1992). Gods, Demons and Symbols of Ancient Mesopotamia: An Illustrated Dictionary. University of Texas Press, p. 141. ISBN 978-0-292-70794-8. Buvo Lagašo valdovo Gudėjos deivė globėja. Jordan, Michael (1993). Encyclopedia of gods: over 2,500 deities of the world. Internet Archive. New York : Facts on File. p. 223.

 Šaltiniai 

Kategorija:Mesopotamijos deivės